Albisrieden
Albisriede isch es Quartier vo Züri und liit underem Üetlibëërg. S Quartier bildet zäme mit Altschtette de Chräis 9. Bis 1934 isch es en äigni Gmäind gsii und isch dänn i d Schtadt Züri iigmäindet worde.

Albisriede hät na e richtigs alts Dörfli mit Rigelboute usem 16. Jaarhundert. Au s Ortsmuseum und d Müli, wo no en alts Wasserrad hät, sind alti Rigelboute. Es git drei Chile, zwoo reformierti und äi katolischi. Z Albisriede liit au d Badi, wo de Max Frisch entworfe hät.

Uf Albisriede faart vom Hauptbaanhoof uus de Drüüer.

Ort i de Stadt Züri
Stadttäil vo Züri